**Rámcová dohoda** **na servis, údržbu a profylaktiku počítačových zariadení (2. časť zákazky)**

**Č. xxx**

medzi

**Slovenskou republikou zastúpenou Ministerstvom vnútra Slovenskej republiky**

a

[●]

Táto Rámcová dohoda na servis, údržbu a profylaktiku počítačových zariadení (ďalej len „Dohoda“) je uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) medzi týmito účastníkmi dohody:

**Objednávateľ: Slovenská republika zastúpená Ministerstvom vnútra Slovenskej republiky**

Sídlo: Pribinova 2, 812 72 Bratislava

IČO: 00 151 866

IČ DPH:

Štatutárny orgán: <meno a priezvisko>, <funkcia>

Zastúpené: <meno a priezvisko>, <funkcia>

Bankové spojenie: Štátna pokladnica

Číslo účtu: 7000180023/8180

IBAN: SK78 8180 0000 0070 0018 0023

(ďalej len „Objednávateľ“)

a

**Poskytovateľ:** <Obchodné meno / Názov>

Sídlo:

IČO:

DIČ:

IČ DPH:

Zastúpená: <meno a priezvisko>, <funkcia>

Zapísaná:

Bankové spojenie:

Číslo účtu- IBAN:

(ďalej len „Poskytovateľ“)

(Objednávateľ a Poskytovateľ ďalej spoločne len „Účastníci dohody“ a samostatne každý aj ako „Účastník dohody“)

ÚVODNÉ USTANOVENIA

1. Dohoda sa uzatvára v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o verejnom obstarávaní“).
2. Táto Dohoda je výsledkom verejného obstarávania, ktoré bolo vyhlásené <....> na predmet zákazky s názvom: „*<....>*“, zadávanej Objednávateľom postupom verejnej súťaže podľa § 66 ods. 7 písm. b) zákona o verejnom obstarávaní, vyhlásenej oznámením o vyhlásení verejného obstarávania uverejneným v Úradnom vestníku EÚ č. *<....>* zo dňa *<....>* a vo Vestníku verejného obstarávania č. *<....>* zo dňa *<....>* pod sp. značkou *<....>*, (ďalej len „verejné obstarávanie“ alebo „súťaž“).
3. Na základe vyhodnotenia ponúk vo verejnom obstarávaní bola vybratá ponuka Poskytovateľa ako ponuka úspešného uchádzača. Vzhľadom na túto skutočnosť a predloženú ponuku Poskytovateľa sa Účastníci dohody v slobodnej vôli a v súlade s platnými právnymi predpismi SR rozhodli uzatvoriť túto Dohodu, ktorá upravuje práva a povinnosti Účastníkov dohody pri dodaní predmetu zákazky Poskytovateľom Objednávateľovi.
4. Poskytovateľ vyhlasuje a potvrdzuje, že spĺňa všetky podmienky a požiadavky stanovené v tejto Dohode a potrebné pre dodanie predmetu tejto Dohody. Poskytovateľ zároveň vyhlasuje, že je spôsobilý uzatvoriť túto Dohodu a riadne plniť záväzky z nej vyplývajúce a že disponuje všetkými oprávneniami požadovanými príslušnými orgánmi a v zmysle príslušných právnych predpisov SR
5. Objednávateľ vyhlasuje, že ako ústredný orgán štátnej správy Slovenskej republiky podľa zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov je oprávnený a spôsobilý uzatvoriť túto Dohodu a riadne plniť záväzky v nej obsiahnuté.
6. PREDMET A ÚČEL DOHODY

# 

* 1. Predmetom tejto Dohody je záväzok Poskytovateľa poskytovať Objednávateľovi riadne a včas nasledovné služby:
  2. profylaktické prehliadky zariadení na základe požiadaviek Objednávateľa;
  3. pozáručný servis a údržbu zariadení a príslušenstva spočívajúci vo výmene nefunkčného dielu a uvedenie zariadenia do prevádzky na základe požiadaviek/objednávok Objednávateľa;
  4. dodávku náhradných dielov špecifikovaných v Prílohe č.1 tejto Dohody určených pre servisnú činnosť;
  5. poskytovanie služieb HelpDesk pre nahlasovanie a evidenciu incidentov;

(ďalej len „Služby“).Bližšia špecifikácia a podmienky poskytovania vyššie uvedených Služieb sa nachádza v Prílohe č. 6 tejto Dohody.

* 1. Objednávateľ sa zaväzuje zaplatiť Poskytovateľovi za riadne a včas poskytnuté Služby cenu podľa článku 4 tejto Dohody.
  2. Základným účelom tejto Dohody je v súlade s výsledkom verejného obstarávania zabezpečenie dodania Služieb v súlade so znením tejto dohody.

# DEFINÍCIE A POJMY

* 1. **Doba opravy (odstránenia poruchy, udalosti alebo incidentu)** je doba, v ktorej je Poskytovateľ povinný ukončiť servisný zásah, tak ako je definovaný v článku 2 bod 2.7 Dohody a odovzdať Objednávateľovi opätovne funkčné zariadenie resp. komponenty.
  2. **Elektronický systém pre správu požiadaviek** alebo v skratke systém **HelpDesk**: elektronický systém pre správu požiadaviek je informačný systém, prostredníctvom ktorého Poskytovateľ zabezpečuje evidenciu a informácie o požiadavkách Objednávateľa. Popis systému HelpDesk, jeho adresa a funkcionalita je uvedená v Prílohe č. 2 Dohody**.**
  3. **Poskytovanie servisných činností** je odstraňovanie incidentov, nedostatkov a vád vzniknutých na záložných zdrojoch, osobných počítačoch, prenosných počítačoch a ich príslušenstve ako aj na všetkých periférnych zariadeniach a ich príslušenstve
  4. **Reakčný čas** je pre Poskytovateľa stanovený čas, do ktorého sa začne prešetrenie nahláseného incidentu počnúc hlásením Objednávateľa formou zaevidovania incidentu priamo do systému HelpDesk. V odôvodnených prípadoch, predovšetkým v prípade výpadku, resp. nefunkčnosti systému HelpDesk je Objednávateľ oprávnený nahlásiť problém aj telefonicky alebo emailom, prostredníctvom oprávnených osôb účastníkov dohody uvedených v Prílohe č. 3 tejto Dohody. V takomto prípade bude incident, ktorý bol nahlásený telefonicky alebo mailom zadaný do systému HelpDesk dodatočne, bez zbytočného odkladu po obnovení fungovania systému HelpDesk.
  5. **Servisný protokol** je dokument, ktorý obsahuje prehľad servisných zásahov, tak ako sú definované v článku 2 bod 2.7 Dohody. Pri každom servisnom zásahu je špecifikovaný čas hlásenia incidentu Objednávateľom, čas kedy Poskytovateľ začal so servisným zásahom, zistený incident, uznanie/neuznanie incidentu ako spadajúceho pod túto Dohodu, čas kedy bol incident odstránený, prehľadom dodaných (použitých) náhradných dielov spolu so špecifikáciou ich záručnej doby, popis v akom stave je komponent, etc. – Servisný protokol sa vyhotoví podľa Prílohy č. 2 Dohody.
  6. **Oprávnená osoba** Objednávateľa je osoba určená v Prílohe č. 3 tejto Dohody, ktorá je oprávnená nahlasovať, riešiť a potvrdzovať poskytnutie služieb spôsobmi uvedenými v tejto Dohode a zadávať požiadavky a potvrdzovať ich vybavenie podľa tejto Dohody. Oprávnené osoby sú Objednávateľom poverené pre výkon činností podľa predchádzajúcej vety.
  7. **Servisný zásah** je odborná činnosť Poskytovateľa vykonaná na zariadení Objednávateľa, na ktorom bola nahlásená vada. Účelom servisného zásahu je predovšetkým odstránenie Objednávateľom nahlásených vád, zistenie ďalších vád spočívajúcich na zariadení. Výsledkom servisného zásahu môže byť aj prehlásenie Poskytovateľova, o tom že nahlásenú vadu nie je možné odstrániť, alebo o nehospodárnosti jej odstránenia. Pod nehospodárnosťou odstránenia vady sa pre účely Dohody rozumie stav, keď prípadne náklady spojené s odstránením vady sú neprimerane vysoké v pomere k hodnote servisovaného zariadenia. . Výsledkom Servisného zásahu je vždy aj Servisný protokol podľa bodu 2.5 Dohody.
  8. **Profylaktická prehliadka („profylaktika“)** je pre účely Dohody pravidelná, preventívna činnosť vykonávaná Poskytovateľom, účelom ktorej je predovšetkým zabrániť vzniku vád na zariadeniach Objednávateľa. Profylaktická činnosť zahŕňa predovšetkým, nie však výlučne činnosti kontrolu zariadenia podľa doporučení výrobcu pri zohľadnení prevádzkového zaťaženia a prevádzkových podmienok, prečistenie a odstránenie prachu a iných povrchových nečistôt zo všetkých vnútorných súčastí počítačových zariadení.

# MIESTO PLNENIA A ČAS PLNENIA

* 1. Miestom plnenia tejto Dohody sú pracoviská Objednávateľa, vrátane jeho prevádzkových priestorov na území SR. Miestami plnenia sú predovšetkým pracoviská Objednávateľa a organizácií v jeho zriaďovateľskej alebo zakladateľskej pôsobnosti, vrátane Centier podpory. Objednávateľ v požiadavke/objednávke uvedie všetky náležitosti podľa Prílohy č. 2 Dohody
  2. Poskytovateľ sa zaväzuje dodržať reakčný čas do 4 hodín (podľa opisu predmetu zákazky ). Objednávateľ nahlasuje poruchy alebo požiadavky na opravu zariadení v pracovných dňoch od 7:00 do 18:00 hod. faxom alebo elektronicky (e-mail), v odôvodnených prípadoch telefonicky. Objednávateľ vykonáva hlásenie poruchy a požiadavku na opravu prostredníctvom svojich zamestnancov plniacich úlohy centrálneho dispečingu na MV resp. Pomocou helpdesku SLA3 – oprava u zákazníka, začiatok poskytovania služieb je do 24 hodín, garantovaná doba odstránenia vady je do 20 pracovných dní od jej nahlásenia Poskytovateľovi, od pondelka do piatku od 7:00 do 18:00 hod. Okrem dní pracovného pokoja, ak je porucha nahlásená najneskôr do 15:00 hod. Predchádzajúceho pracovného dňa. V prípade ak Objednávateľ nahlási požiadavku po 15:00 hod., začína lehota reakčného času plynúť od 07:00 hod nasledujúceho pracovného dňa.
  3. Poskytovateľ sa zaväzuje vykonať opravu zariadenia do 20 pracovných dní od zaslania požiadavky Objednávateľom v súlade s Prílohou č.3 Dohody. Služba sa považuje za riadne poskytnutú servisného protokolu povereným zástupcom Objednávateľa.

# CENA ZA SLUŽBY A PLATOBNÉ PODMIENKY

* 1. Objednávateľ je povinný uhrádzať Poskytovateľovi cenu a príslušnú DPH podľa platných všeobecne záväzných právnych predpisov SR za poskytované služby (ďalej len „**Cena**“).
  2. Poskytovateľ je oprávnený fakturovať cenu za reálne uskutočnené výkony raz mesačne a to na konci každého mesiaca, prílohou faktúry musia byť rovnopisy podpísané Servisných protokolov.
  3. Poskytovateľ je oprávnený fakturovať cenu za Servisný výkon, náhradné diely a spotrebný materiál podľa platného cenníka Poskytovateľa, ktorý je Prílohou č.1 tejto Dohody. Ak niektorý z náhradných dielov nutných k odstráneniu poruchy nie je uvedený v Prílohe č. 1 Dohody Poskytovateľ predloží Objednávateľovi cenovú ponuku na dané náhradné diely na predchádzajúce písomné odsúhlasenie. Cenová ponuka musí vychádzať z aktuálneho cenníka náhradných dielov príslušného výrobcu. Poskytovateľ je oprávnený použiť takéto náhradné diely až po písomnom odsúhlasení ponuky Objednávateľom.
  4. Maximálna celková Cena uhradená Objednávateľom na základe tejto Dohody v súlade s výsledkom verejného obstarávania a s touto Dohodou je cena rovnajúca sa predpokladanej hodnote **zákazky 1  161 997,00 EUR bez DPH** alebo celkovej cene v EUR bez DPH uvedenej v Prílohe č. 1 tejto Dohody, ak je táto vyššia ako predpokladaná hodnota zákazky, a to počas celej doby trvania Dohody (ďalej len „**finančný limit**“). Objednávateľ nie je povinný počas účinnosti tejto Dohody finančný limit vyčerpať s čím Poskytovateľ bez výhrad súhlasí.
  5. Okrem ceny za poskytnuté Služby nemá Poskytovateľ nárok na úhradu iných nákladov.
  6. Spoločné ustanovenia o platobných podmienkach:
     1. Cena za poskytovanie služieb podľa čl. 1 tejto Dohody je stanovená dohodou účastníkov dohody v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov. Zmluvná cena je vyjadrená v eurách.
     2. Cena za poskytovanie služieb podľa čl. 1 tejto Dohody zahŕňa všetky náklady Poskytovateľa potrebné k poskytnutiu služieb podľa tejto Dohody do miesta plnenia, vrátane dopravy do miesta plnenia.
     3. Účastníci dohody sa dohodli na spôsobe platenia Ceny prostredníctvom bezhotovostného platobného styku, ktorý sa bude realizovať výhradne prevodným príkazom na bankový účet Poskytovateľa uvedený v záhlaví tejto Dohody.
     4. Účastníci dohody sa dohodli, že platba bude realizovaná na základe faktúry, ktorú Poskytovateľ vystaví a doručí Objednávateľovi po riadnom a včasnom prevzatí služieb v súlade s touto Dohodou. Poskytovateľ bude fakturovať výkony faktúrou v jednomesačných intervaloch. Prílohou faktúry budú rovnopisy jednotlivých Servisných protokolov, potvrdzujúce poskytnuté Služby podpísané oboma Účastníkmi dohody. Vzor servisného protokolu sa nachádza v Prílohe č. 2 tejto Dohody. Účastníci dohody sa dohodli, že v prípade ak Servisný zásah nebude v príslušnom kalendárnom mesiaci Poskytovateľom riadne ukončený, nemá nárok na úhradu takéhoto Servisného zásahu, a to ani v pomernej časti, a tento bude riadne v celej výške uhradený až v mesiaci, nasledujúcom po mesiaci, v ktorom bude podpísaný Servisným protokol.
     5. Splatnosť faktúry, ktorá musí mať náležitosti daňového dokladu, je tridsať (30) dní a začne plynúť dňom nasledujúcom po jej riadnom doručení Objednávateľom. Faktúra sa považuje za zaplatenú dňom odpísania fakturovanej sumy vrátane DPH z účtu Objednávateľa v prospech účtu Poskytovateľa.
     6. Faktúra musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov. Za správne vyhotovenie faktúry zodpovedá v plnom rozsahu Poskytovateľ.
     7. V prípade, že faktúra nebude obsahovať prílohy podľa tejto Dohody, všetky náležitosti daňového dokladu alebo bude obsahovať iné zrejmé nesprávnosti, vady v písaní alebo počítaní, Objednávateľ má právo vrátiť ju Poskytovateľovi v lehote splatnosti na doplnenie alebo prepracovanie s uvedením nedostatkov, ktoré sa majú odstrániť. V takomto prípade sa ukončí pôvodná lehota splatnosti a nová 30-dňová lehota splatnosti začne plynúť doručením doplnenej, opravenej, resp. novej  faktúry Objednávateľovi.  Objednávateľ nie je v omeškaní s úhradou v čase, v ktorom vrátil Poskytovateľovi nesprávne alebo neúplne Poskytovateľom vystavenú faktúru.
     8. Objednávateľ neposkytuje žiadne preddavky ani zálohové platby.

# POSTUP PRI POSKYTOVANÍ SLUŽIEB A RIEŠENÍ INCIDENTOV

* 1. Oprávnená osoba resp. poverený zamestnanec Objednávateľa nahlási incident, vadu v systéme HelpDesk podľa Prílohy č. 2 tejto Dohody. Uskutočniť takéto hlásenie môže výlučne Oprávnená osoba resp. ňou poverený zamestnanec Objednávateľa v súlade s touto Dohodou. V prípade hlásenia e-mailom alebo prostredníctvom telefónu Poskytovateľ takéto hlásenie zaeviduje v systéme HelpDesk, ktorý vygeneruje identifikačné číslo incidentu. Akákoľvek budúca komunikácia medzi Poskytovateľom a Objednávateľom sa uskutočňuje použitím priradeného identifikačného čísla incidentu.
  2. Špecialista Poskytovateľa preverí nahlásenie incidentov, vád a začne v reakčnom čase, teda do 4 hodín od nahlásenia incidentov a vád Objednávateľom (podľa opisu predmet zákazky), resp. v lehotách vyplývajúcich z tejto Dohody ich prešetrenie. Podľa potreby kontaktuje Oprávnenú osobu Objednávateľa. Komunikácia Účastníkov dohody prebieha prostredníctvom ich Oprávnených osôb. Poskytovateľa oznámi výsledok prešetrenia a odporúčané riešenie Oprávnenej osobe Objednávateľa a na základe výsledkov prešetrenia bude pokračovať riešenie požiadavky Objednávateľa, tak aby ju Poskytovateľ vyriešil v lehote záväznej dobe opravy podľa čl. 3 bodu 3.3 tejto Dohody.
  3. O riadnom a úplnom vykonaní Servisného zásahu Poskytovateľom. Oprávnené osoby Účastníkom dohody vyhotovia Servisný protokol podľa článku 2 bod 2.5 Dohody.

* 1. Všetky riadne poskytnuté Služby, vrátane odstránených vád Objednávateľom musia byť potvrdené písomne jeho Oprávnenou osobou v Servisnom protokole, ktorý Poskytovateľ predloží Objednávateľovi po vykonaní servisného zásahu. V prípade, ak Objednávateľ riešenie incidentu neakceptuje, alebo má výhrady je povinný uviesť svoje pripomienky a výhrady v Servisnom protokole. Ak Objednávateľ bezdôvodne neakceptuje vyriešenie incidentu a nevznesie pripomienky k riešeniu incidentu ani do piatich (5) pracovných dní od ich vykonania, považuje sa riešenie incidentu za akceptované. Ustanovením tohto bodu resp. článku nie je dotknutá zodpovednosť Poskytovateľa za vady poskytnutých služieb resp. ich časti, ktoré vyjdú najavo po akceptácii riešenia incidentu a to aj v prípade, ak tieto vady existovali už v čase akceptácie.

# UZATVÁRANIE INCIDENTOV

* 1. Účastníci dohody považujú incident, vadu v zmysle tejto Dohody za odstránenú, ak Poskytovateľ poskytne Objednávateľovi riešenie, ktoré odstraňuje nahlásený incident, vadu a ktoré je konečné, čo Objednávateľ potvrdí písomne v Servisnom protokole.
  2. Ak by táto oprava bola nehospodárna, alebo by nebolo možné dodať náhradné diely pre vykonanie opravy zariadenia, Poskytovateľ o tejto skutočnosti informuje Objednávateľa. V prípade ak Objednávateľ bude súhlasiť s takto poskytnutou informáciou Poskytovateľa, tento dodá Objednávateľovi potvrdenie pre riadne vyradenie z evidencie incidentov, prípadne ďalšie Objednávateľom požadované doklady slúžiace k riadnemu vyradeniu majetku Objednávateľa.

# PRÁVA A POVINNOSTI POSKYTOVATEĽA

* 1. Poskytovateľ zodpovedá Objednávateľovi za to, že poskytovanie Služieb podľa čl. 1 tejto Dohody bude v súlade s podmienkami dohodnutými v tejto Dohode a jej prílohách. Zároveň je povinný bezodkladne informovať Objednávateľa o každom prípadnom zdržaní, či iných skutočnostiach, ktoré by mohli ohroziť včasné a riadne poskytovanie služieb podľa čl. 1 tejto Dohody, a to prostredníctvom Oprávnenej osoby Objednávateľa, ktorá incident nahlásila.
  2. Poskytovateľ sa zaväzuje, že Služby podľa článku 1 tejto Dohody budú poskytované spôsobom, v termínoch, podľa špecifikácie v tejto Dohode a jej prílohách, s náležitou a obvyklou odbornou starostlivosťou.
  3. Poskytovateľ pre potreby opráv jednotlivých zariadení použije len komponenty, ktoré sú na tento účel odporučené resp. certifikované výrobcom predmetného zariadenia.
  4. Poskytovateľ je bezodkladne povinný informovať Objednávateľa o skutočnosti, že na základe Poskytovateľom vykonaných Služieb došlo k vyčerpaniu 90 % Ceny, tak ako je dohodnutá v Článku IV bod 4.1. Účastníci dohody sa ďalej dohodli, že súčasťou oznámenia Poskytovateľa bude aj oznámenie o jednotlivých Službách, ktoré sú v čase oznámenia poskytované Objednávateľovi, a ktoré ešte neboli ku dňu zaslania tohto oznámenia riadne ukončené, spolu s odhadom ich hodnoty, ktorú bude Poskytovateľ od Objednávateľa žiadať. Poskytovateľ bude informovať Objednávateľa o všetkých poskytnutých Službách **za každý kalendárny štvrťrok do 10 dní po jeho ukončení**.
  5. Poskytovateľ poskytuje informácie všetkým Oprávneným osobám Objednávateľa prostredníctvom on-line prístupu do informačného systému – HelpDesk t.j. Poskytovateľ poskytne Oprávneným osobám Objednávateľa prístup do systému HelpDesk, v ktorom budú zaznamenané informácie určené pre Oprávnené osoby Objednávateľa.
  6. Poskytovateľ vyhlasuje, že v čase uzatvorenia Dohody má splnené povinnosti, ktoré mu vyplývajú zo zákona č. 315/2016 Z. z. o registri partnerov verejného sektora v znení neskorších predpisov (ďalej len "zákon o registri partnerov verejného sektora") Uvedené sa týka aj jeho subdodávateľov.
  7. Ak sa budú na strane Poskytovateľa ako účastníka dohody podieľať viaceré subjekty, všetky práva z tejto Dohody voči Objednávateľovi môže uplatňovať výlučne **vedúci Poskytovateľ** [●], IČO: [●]. Vedúci Poskytovateľ podľa predchádzajúcej vety je oprávnený vykonávať fakturáciu ceny v mene Poskytovateľov, subdodávateľov, a tiež je za Poskytovateľov výlučne tento oprávnený vykonávať iné práva voči Objednávateľovi vyplývajúce z tejto Dohody alebo zo všeobecne záväzných právnych predpisov SR, pokiaľ Dohoda (vrátane príloh) v konkrétnom prípade neurčí inak. Subjekty na strane Poskytovateľa si vzájomnou osobitnou písomnou dohodou určia a vysporiadajú vzájomné záväzky a oprávnenia vyplývajúce im z tejto Dohody.

7.8. Poskytovateľ je povinný počas celej platnosti rámcovej dohody ako aj počas plynutia záručnej doby **\****byť autorizovaným partnerom výrobcu pre vybrané druhy zariadení / \*disponovať dvomi servisnými technikmi pre každé z vybraných druhov zariadení, ktorí majú absolvované výrobcom stanovené školenia na vykonávanie servisu daného druhu zariadení* podľa Prílohy č. 6 (\* *bude ponechaná iba jedna z uvedených možností, a to podľa toho, čím úspešný uchádzač preukáže danú požiadavku*). Porušenie predmetnej povinnosti sa považuje za podstatné porušenie dohody.

# PRÁVA A POVINNOSTI OBJEDNÁVATEĽA

* 1. Objednávateľ je povinný nahlasovať Poskytovateľovi všetky incidenty postupom podľa tejto Dohody.
  2. Objednávateľ je povinný aktívne spolupracovať s Poskytovateľom na riešení nahláseného incidentu a poskytovať mu všetku potrebnú a požadovanú súčinnosť.
  3. Objednávateľ je povinný:
  4. zabezpečiť prístup do potrebných priestorov a ku všetkým zariadeniam Objednávateľa, ktoré Poskytovateľ potrebuje na účely poskytovania Služieb podľa čl. 1 tejto Dohody,
  5. umožniť použitie primeraných prostriedkov diaľkového prístupu pre servisné zásahy v súlade s platnými internými predpismi Objednávateľa. Zriadenie diaľkového prístupu a jeho používanie môže byť realizované len po predchádzajúcom prekonzultovaní a preukázateľnom odsúhlasení Objednávateľom. Každý takýto prístup bude logovaný vrátane všetkých vykonaných aktivít.
  6. Objednávateľ je povinný poskytovať resp. zabezpečiť poskytovanie technických informácií a dokumentov, ktoré vlastní alebo má k dispozícii a sú nevyhnutné pre riadne dodanie Služby podľa tejto Dohody a požaduje ich Poskytovateľ.

# PRAVIDLÁ PRE ZMENU SUBDODÁVATEĽA

# 

* 1. V Prílohe č. 4 tejto Dohody sú uvedené údaje o všetkých známych subdodávateľoch Poskytovateľa, ktorí sú známi v čase uzavierania tejto Dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  2. Poskytovateľ je povinný Objednávateľovi oznámiť akúkoľvek zmenu údajov u subdodávateľov uvedených v Prílohe č. 4 tejto Dohody, a to bezodkladne.
  3. V prípade zmeny subdodávateľa je Poskytovateľ povinný najneskôr do piatich (5) pracovných dní pred plánovanou zmenou subdodávateľa predložiť Objednávateľovi informácie o novom subdodávateľovi a predmete subdodávok, pričom pri výbere subdodávateľa musí Poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona o verejnom obstarávaní má povinnosť zapisovať sa do registra partnerov verejného sektora, musí byť zapísaný v registri partnerov verejného sektora v zmysle zákona o registri partnerov verejného sektora.
  4. Povinnosti Poskytovateľa, vrátane pravidiel výberu subdodávateľa uvedené v bodoch 9.2 a 9.3 tohto článku Dohody platia po celú dobu trvania tejto Dohody.
  5. Poskytovateľ zodpovedá za plnenie zmluvy o subdodávke subdodávateľom tak, ako keby plnenie  realizoval sám a je povinný dodať Objednávateľovi plnenia na svoju zodpovednosť, v dohodnutom čase a v dohodnutej kvalite. Poskytovateľ zodpovedá za odbornú starostlivosť pri výbere subdodávateľa ako aj za výsledok činnosti vykonanej na základe zmluvy o subdodávke.

# SANKCIE

* 1. Ak je Poskytovateľ v omeškaní s akýmkoľvek poskytnutím Služieb podľa Dohody, vzniká Objednávateľovi nárok na zmluvnú pokutu vo výške **100 ,- EUR s DPH** za každý začatý deň omeškania poskytnutia Služieb podľa čl. 3 bodu 3.3 tejto Dohody, a to za každé takéto oneskorené poskytnutie Služby zvlášť.
  2. Ak je Poskytovateľ v omeškaní so zahájením prešetrenia nahláseného incidentu, t. j. nedodržania reakčného času podľa čl. 3 bod 3.2 tejto Dohody, vzniká Objednávateľovi nárok na zmluvnú pokutu vo výške **50,- EUR** **s DPH** a to aj za každú začatú hodinu omeškania v pracovnom čase, a to za každé takéto omeškanie zvlášť.
  3. Ak je Poskytovateľ v omeškaní s odstránením vád poskytnutých služieb v termíne podľa čl. 11 bod 11.2 tejto Dohody, je Objednávateľ oprávnený požadovať od Poskytovateľa zaplatenie zmluvnej pokuty vo výške **0,05% z celkového finančného limitu**, a to za každý aj začatý deň omeškania.
  4. Ak Poskytovateľ a/alebo jeho subdodávateľ podľa tejto Dohody nebudú spĺňať podmienky podľa čl. 7 bod 7.6 tejto Dohody je Objednávateľ oprávnený požadovať od Poskytovateľa zaplatenie zmluvnej pokuty vo výške **0,05 % z celkového finančného limitu**, a to za každý aj začatý deň porušenia povinnosti Poskytovateľa a/alebo jeho subdodávateľa.
  5. Zaplatením zmluvnej pokuty nezaniká nárok na náhradu škody.
  6. V prípade omeškania Objednávateľa s úhradou riadne vyhotovenej a doručenej faktúry, je Poskytovateľ oprávnený uplatniť si voči Objednávateľovi úrok z omeškania v zákonom stanovenej výške.

# ZODPOVEDNOSŤ ZA VADY POSKYTNUTÝCH SLUŽIEB A ZODPOVEDNOSŤ ZA ŠKODU

* 1. Poskytovateľ zodpovedá za to, že služby podľa čl. 1 tejto Dohody budú poskytované v najvyššej dostupnej kvalite tak, aby spĺňali podmienky dohodnuté v tejto Dohode alebo uvedené v požiadavke alebo zadaní Objednávateľa. Poskytnutie služieb podľa čl. 1 tejto Dohody má vady v prípade, ak nespĺňa podmienku uvedenú v predchádzajúcej vete.
  2. Poskytovateľ zodpovedá za vady poskytovania služieb podľa čl. 1 tejto Dohody počas celej doby trvania tejto Dohody, (ďalej len „Záručná doba). Pri výskyte vady poskytovania Služieb podľa článku 1 tejto Dohody Objednávateľ na ňu upozorní a Poskytovateľ ju na vlastné náklady a v termíne stanovenom Dohodou, inak v termíne vopred dohodnutom s Objednávateľom odstráni. Ak účastníci dohody nedohodnú termín odstránenia vád poskytnutých služieb, Objednávateľ je oprávnený jednostranne stanoviť primeraný termín odstránenia vád s ohľadom na závažnosť vzniknutej vady služieb.
  3. Poskytovateľ na vykonané práce poskytne **3 mesačnú záruku** odo dňa podpisu Preberacieho protokolu**.** V prípade ak dôjde k dodaniu náhradného diela do zariadenia, Poskytovateľ poskytuje záručnú dobu v rozsahu poskytovanom výrobcom náhradného diela, ktorá však nesmie byť kratšia ako tri mesiace. Strany dohody jej podpisom berú na vedomie, že Objednávateľ si bude uplatňovať vady za náhradné dielu u Poskytovateľa, nie výrobcu takéhoto vadného dielu.
  4. Poskytovateľ nezodpovedá za vady, ktoré boli spôsobené použitím podkladov alebo pokynov prevzatých od Objednávateľa a/alebo iných subjektov, pokiaľ Poskytovateľ ani pri vynaložení všetkej odbornej starostlivosti nemohol zistiť ich nevhodnosť alebo na ich nevhodnosť upozornil Objednávateľa, ktorý však na ich použití výslovne trval.
  5. Poskytovateľ nezodpovedá Objednávateľovi za vady v prípade, ak tieto boli preukázateľne spôsobené zavineným konaním Objednávateľa a/alebo tretích osôb pôsobiacich na strane Objednávateľa
  6. Každý z účastníkov Dohody nesie zodpovednosť za spôsobenú škodu v rámci platných všeobecne záväzných právnych predpisov a tejto Dohody. Účastníci dohody sa zaväzujú k vyvinutiu maximálneho úsilia k predchádzaniu škodám a k minimalizácii vzniknutých škôd.
  7. V prípade, ak Poskytovateľ spôsobí Objednávateľovi porušením svojich povinnosti vyplývajúcich z tejto Dohody akúkoľvek škodu, účastníci dohody sa dohodli na vylúčení možnosti liberácie v zmysle ustanovenia § 373 Obchodného zákonníka voči škode spôsobenej zo strany Poskytovateľa Objednávateľovi, pričom Poskytovateľ bude povinný nahradiť Objednávateľovi škodu.

1. **UŽÍVACIE, VLASTNÍCKE PRÁVA**
   1. Účastníci dohody sa dohodli, že v prípade, ak pri poskytovaní služieb podľa čl. 1 tejto Dohody sa zo strany Poskytovateľa majú niektoré veci stať vlastníctvom Objednávateľa, prechádza na Objednávateľa vlastnícke právo dňom odovzdania alebo inštalácie takýchto vecí. Nebezpečenstvo škody prechádza na Objednávateľa dňom odovzdania veci.

# OCHRANA OSOBNÝCH ÚDAJOV

* 1. Účastníci dohody berú na vedomie, že poskytovaním služieb Poskytovateľom podľa tejto Dohody môže dôjsť k spracúvaniu osobných údajov.
  2. Objednávateľ vyhlasuje, že osobné údaje spracúvané v rámci interného informačného systému (vrátane jeho neskorších verzii) a spôsob ich získania Objednávateľom neporušuje práva tretích osôb, ako ani žiadne z ustanovení zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len „Zákon o ochrane osobných údajov“) a Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „Nariadenie“).
  3. Poskytovateľovi v súvislosti so spracúvaním osobných údajov podľa tohto článku vznikajú práva a povinnosti upravené Zákonom o ochrane osobných údajov a Nariadením, ktoré je pri spracúvaní osobných údajov povinný dodržiavať.
  4. Poskytovateľ je povinný chrániť osobné údaje pred náhodným alebo neoprávneným poškodením a zničením, náhodnou stratou, zmenou, nedovoleným prístupom a sprístupnením, ako aj pred akýmikoľvek inými formami spracúvania, ktoré sú v rozpore so všeobecne záväznými právnymi predpismi. Po dosiahnutí účelu spracúvania je Poskytovateľ povinný osobne údaje zlikvidovať a/alebo odovzdať Objednávateľovi, ak platné všeobecne záväzné právne predpisy neustanovujú inak.
  5. Poskytovateľ je povinný zachovávať mlčanlivosť o osobných údajoch, s ktorými príde do styku v súvislosti s plnením tejto Dohody. Poskytovateľ je povinný zabezpečiť, aby každý zamestnanec Poskytovateľa, ktorý príde do styku s osobnými údajmi, zachoval o nich mlčanlivosť a nevyužíval ich na iný účel, ako je účel plnenia podľa tejto Dohody.
  6. Poskytovateľ nie je oprávnený bez písomného súhlasu Objednávateľa akýmkoľvek spôsobom sprístupňovať, zverejňovať, predávať, prevádzať alebo iným spôsobom, ako je dohodnuté v tejto Dohode, nakladať s osobnými údajmi poskytnutými Objednávateľom, podľa tohto článku Dohody.

# SPÔSOBY SKONČENIA DOHODY

* 1. Táto Dohoda sa skončí:

1. uplynutím času, na ktorý sa uzatvára;
2. vyčerpaním finančného limitu podľa čl. 4 bod 4.4. Dohody;
3. písomnou dohodou účastníkov dohody;
4. písomným odstúpením od Dohody z dôvodov špecifikovaných v tejto Dohode;
5. písomnou výpoveďou.
   1. Objednávateľ je oprávnený odstúpiť od Dohody v prípade podstatného porušenia Dohody zo strany Poskytovateľa, ktorým sa rozumie prípad, ak:
6. Poskytovateľ koná v rozpore s touto Dohodou, všeobecne záväznými právnymi predpismi a na písomnú výzvu Objednávateľa toto konanie a jeho následky v určenej primeranej lehote neodstráni.
   1. Objednávateľ je oprávnený odstúpiť od tejto Dohody aj:
7. ak proti Poskytovateľovi začalo konkurzné konanie alebo reštrukturalizácia,
8. ak Poskytovateľ vstúpil do likvidácie,
9. ak Poskytovateľ nebol v čase uzavretia Dohody zapísaný v registri partnerov verejného sektora alebo ak bol vymazaný z registra verejného sektora.
   1. Poskytovateľ je oprávnený odstúpiť od Dohody v prípade podstatného porušenia Dohody zo strany Objednávateľa, ktorým sa rozumie prípad, ak je Objednávateľ v omeškaní s uhradením faktúry o viac ako šesťdesiat (60) kalendárnych dní po lehote jej splatnosti.
   2. Odstúpenie od Dohody musí mať písomnú formu, musí sa v ňom uviesť dôvod odstúpenia a musí byť doručené druhému účastníkovi dohody v súlade s Dohodou.
   3. Pre vylúčenie akýchkoľvek pochybností sa účastníci dohody dohodli, že odstúpenie od Dohody nemá vplyv na povinnosti účastníkov dohody týkajúce sa záručného autorizovaného servisu.
   4. Odstúpenie od dohody sa nedotýka právnych vzťahov (plnení) vzniknutých do okamihu odstúpenia od Dohody. Pri odstúpení od Dohody Účastníci dohody nebudú povinní vrátiť plnenia poskytnuté im pred odstúpením od Dohody druhým Účastníkom dohody a nebudú oprávnení žiadať vrátenie plnení poskytnutých pred odstúpením od Dohody druhým Účastníkom dohody. Nároky Poskytovateľa na zaplatenie Ceny za plnenia poskytnuté Objednávateľovi pred odstúpením nebudú odstúpením od Dohody dotknuté a Objednávateľ je povinný ich uspokojiť.
   5. Túto dohodu môžu účastníci dohody písomne vypovedať, Objednávateľ aj bez udania dôvodu s výpovednou lehotou troch (3) mesiacov. Poskytovateľ je oprávnený Dohodu vypovedať (i) ak Objednávateľ neuhradil riadne doručenú a riadne vystavenú faktúru Objednávateľovi v lehote dlhšej ako 60 dní od jej splatnosti, alebo ak Objednávateľ nepodpísal Servisný protokol za riadne poskytnuté Služby v lehote podľa článku 5 bod 5.4 Dohody.
   6. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhému Účastníkovi dohody.

# ZÁVEREČNÉ USTANOVENIA

* 1. Dohoda sa uzatvára na dobu **48 mesiacov** odo dňa jej účinnosti, alebo do vyčerpania jej finančného limitu podľa bodu 4.4 tejto Dohody, podľa toho, ktorá skutočnosť nastane skôr. Dohoda nadobúda platnosť dňom jej podpisu obidvoch účastníkov dohody a účinnosť dňom nasledujúcim po dni zverejnenia v zmysle bodu 15.2 tohto článku Dohody.
  2. Táto Dohoda je povinne zverejňovanou zmluvou v zmysle § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) a v znení jej súčastí a príloh bude zverejnená v Centrálnom registri zmlúv vedenom Úradom vlády Slovenskej republiky. Zverejnenie Dohody sa nepovažuje za porušenie ani ohrozenie obchodného tajomstva a informácie označené v tejto Dohode ako dôverné v zmysle § 271 Obchodného zákonníka sa nepovažujú za dôverné.
  3. Všetky zmeny tejto Dohody možno vykonať výlučne dohodou vo forme očíslovaných písomných dodatkov k tejto Dohode, podpísaných zástupcami oboch účastníkov dohody, pričom sa stanú neoddeliteľnou súčasťou Dohody.
  4. Práva a povinnosti účastníkov dohody, ktoré nie sú výslovne upravené v tejto Dohode sa riadia príslušnými ustanoveniami Obchodného zákonníka a súvisiacimi ostatnými všeobecne záväznými predpismi platnými a účinným v Slovenskej republike.
  5. Dohoda je vyhotovená v elektronickej podobe s platnosťou originálu v súlade so zákonom   
     č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a v súlade so zákonom   
     č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov v znení neskorších predpisov. V prípade podpisu Dohody v listinnej podobe sa Dohoda vyhotovuje v troch (3) vyhotoveniach s platnosťou originálu, z toho dve (2) pre Objednávateľa a jedna (1) pre Poskytovateľa.
  6. Ak je Účastníkmi dohody definovaný pojem ako zmluvná skratka, pri definícii ktorého bolo použité veľké začiatočné písmeno, účelom zavedenia zmluvnej skratky je lepšia orientácia v texte Dohody a pojem má rovnaký význam aj v prípade, ak je uvedený s malým začiatočným písmenom z dôvodu chyby v písaní, ak z kontextu obsahu ustanovenia Dohody nevyplýva inak. Ak z obsahu a kontextu ustanovenia Dohody nevyplýva iné, zmluvné skratky uvedené a v jednotnom alebo množnom čísle majú rovnaký význam.
  7. Pokiaľ sa niektoré ustanovenie tejto Dohody stane čiastočne alebo úplne neplatným alebo neúčinným, nebude to mať vplyv na platnosť a účinnosť ostatných ustanovení tejto Dohody. Účastníci dohody sa v takomto prípade zaväzujú dohodou nahradiť také ustanovenie alebo jeho časť iným ustanovením, a to tak, aby hospodársky účel a význam tejto Dohody zostal v čo najväčšej miere zachovaný a aby nové ustanovenie zodpovedalo zamýšľanému účelu pôvodného ustanovenia tejto Dohody.
  8. Neoddeliteľnou súčasťou tejto Dohody sú nasledujúce prílohy:

Príloha č. 1: Štruktúrovaný rozpočet ceny

Príloha č. 2: Systém HelpDesk

Príloha č. 3: Oprávnené osoby účastníkov dohody

Príloha č. 4: Zoznam subdodávateľov

Príloha č. 5: Protikorupčná doložka

Príloha č. 6: Opis predmetu zákazky

* 1. Účastníci dohody vyhlasujú, že si túto Dohodu prečítali, jej obsahu porozumeli a na znak toho, že obsah tejto Dohody zodpovedá ich skutočnej a slobodnej vôli, ju podpisujú.

|  |  |
| --- | --- |
| V Bratislave, dňa <....> | V Bratislave, dňa <....> |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Objednávateľ** | **Poskytovateľ** |
| **SR - Ministerstvo vnútra** | **<Obchodné meno / názov >** |
| **Slovenskej republiky** | <meno konajúcej osoby> |
| <meno a priezvisko >  <funkcia osoby> | <funkcia konajúcej osoby> |
|  |  |

Príloha č.1: Štruktúrovaný rozpočet ceny

Príloha č. 2: Systém HelpDesk

Spoločnosť <Obchodné meno / Názov>. poskytuje elektronický systém pre správu požiadaviek (ďalej len „HelpDesk“) ktorý umožňuje nahlasovanie, evidenciu a správu požiadaviek.

Do systému HelpDesk majú prístup iba Oprávnené osoby OBJEDNÁVATEĽA, t.j. <Obchodné meno / Názov>. vytvorí a poskytne Oprávneným osobám OBJEDNÁVATEĽA prístup do systému HelpDesk, v ktorom budú zaznamenané informácie určené pre Oprávnené osoby OBJEDNÁVATEĽA.

Oprávnená osoba OBJEDNÁVATEĽA nahlási požiadavku v systéme HelpDesk. Systém HelpDesk požiadavku spracuje a zaeviduje. Oprávnená osoba OBJEDNÁVATEĽA bude notifikovaná o zaevidovaní jeho požiadavky. Každá zaevidovaná požiadavka je identifikovateľná pomocou jednoznačného identifikátora, t.j. má priradené jedinečné číslo požiadavky. Toto číslo jednoznačne identifikuje požiadavku a zároveň slúži k presnému systémovému spracovaniu komunikácie k danej požiadavke. Oprávnená osoba OBJEDNÁVATEĽA prostredníctvom systému HelpDesk môže zadávať požiadavky, sledovať stav riešenia jeho požiadaviek, komunikovať s riešiteľom a požiadavky aktualizovať. Požiadavky je možné filtrovať a zoraďovať podľa ich stavu a iných kritérií (napr. dátum nahlásenia, ID požiadavky a pod.). V prípade hlásenia e-mailom alebo telefonicky <Obchodné meno / Názov>. takéto hlásenie zaeviduje v systéme HelpDesk, ktorý vygeneruje identifikačné číslo požiadavky. Akákoľvek budúca komunikácia medzi <Obchodné meno / Názov>. a Oprávnenou osobou OBJEDNÁVATEĽA, týkajúca sa riešenia požiadavky, sa uskutočňuje použitím priradeného identifikačného čísla požiadavky. Po vyriešení požiadavky bude Oprávnená osoba OBJEDNÁVATEĽA notifikovaná systémom HelpDesk.

# Kontakty pre nahlasovanie

Adresa systému HelpDesk: *<....>*“

E-mailová adresa: *<....>*“

Telefónny kontakt počas pracovnej doby v čase 7:00 – 18:00: *<....>*“ **Nahlasovanie požiadaviek**

Oprávnenie nahlasovať požiadavky majú iba Oprávnené osoby OBJEDNÁVATEĽA. V hlásení požiadavky je potrebné uviesť všetky parametre potrebné na spustenie požadovanej servisnej činnosti na strane <Obchodné meno / Názov>.

Hlásenie požiadavky zo strany Objednávateľa musí obsahovať:

* číslo zmluvy: *<....>*“
* dátum a čas hlásenia
* podrobný popis servisnej požiadavky od oprávnenej kontaktnej osoby Objednávateľa
  + uviesť úplný a presný popis požiadavky (napr. ako sa vada prejavuje, kedy sa vyskytuje a pod.).
* typ a výrobné číslo zariadenia
  + uviesť presný názov vadného zariadenia, jeho model a PN, jeho výrobné číslo
* umiestnenie zariadenia
  + adresa lokality kde sa nachádza zariadenie / kde je potrebné vykonať servisný zásah (mesto, ulica, v prípade potreby aj poschodie a/alebo číslo kancelárie)
* meno a kontakt na zodpovednú osobu v mieste servisného zásahu
  + meno, telefón a mail osoby s ktorou sa technik spojí pri riešení tejto požiadavky.
* meno a kontakt nahlasovateľa

*Vzor Servisného protokolu*

|  |  |  |  |
| --- | --- | --- | --- |
| **Servisný protokol** | | | |
| identifikačné číslo incidentu |  | | |
| **útvar/pracovisko** |  | | |
| adresa |  | | |
| mesto |  | | |
| kontaktná osoba |  | | |
| telefonický kontakt |  | | |
| Typ zariadenia |  | | |
| výrobca |  | | |
| výrobné číslo |  | | |
| Evidenčné číslo SAP |  | | |
| popis závady |  | | |
| dátum nahlásenia požiadavky servisného zásahu/profylaktiky |  | | |
| dátum uvedenia zariadenia do prevádzky |  | | |
| zoznam náhradných dielov /  výkonu prác | počet | Jednotková cena bez DPH | Cena bez DPH |
| Počet servisných hodín |  |  |  |
| Náhradný diel 1 |  |  |  |
| Náhradný diel 2 |  |  |  |
| Náhradný diel 3 |  |  |  |
| Náhradný diel 4 |  |  |  |
| Náhradný diel 5 |  |  |  |
| Náhradný diel 6 |  |  |  |
| Náhradný diel 7 |  |  |  |
| Náhradný diel 8 |  |  |  |
| Náhradný diel 9 |  |  |  |
| Náhradný diel 10 |  |  |  |
| Náhradný diel 11 |  |  |  |
| Náhradný diel 12 |  |  |  |
| Náhradný diel 13 |  |  |  |
| Náhradný diel 14 |  |  |  |
| Cena opravy bez DPH | | | 0,00 € |

Príloha č. 3: Oprávnené osoby účastníkov dohody

**Zoznam oprávnených osôb**

**Poskytovateľ:**

1. <Meno a Priezvisko>; e-mail: <....>; telefónne číslo: <....>;
2. <Meno a Priezvisko>; e-mail: <....>; telefónne číslo: <....>;

**Objednávateľ:**

1. <Meno a Priezvisko>; e-mail: <....>; telefónne číslo: <....>; Sekcia informatiky, telekomunikácií a bezpečnosti MV SR
2. <Meno a Priezvisko>; e-mail: <....>; telefónne číslo: <....>; Centrum podpory Bratislava
3. <Meno a Priezvisko>; e-mail: <....>; telefónne číslo: <....>; Centrum podpory Trnava
4. <Meno a Priezvisko>; e-mail: <....>; telefónne číslo: <....>; Centrum podpory Trenčín
5. <Meno a Priezvisko>; e-mail: <....>; telefónne číslo: <....>; Centrum podpory Nitra
6. <Meno a Priezvisko>; e-mail: <....>; telefónne číslo: <....>; Centrum podpory Žilina
7. <Meno a Priezvisko>; e-mail: <....>; telefónne číslo: <....>; Centrum podpory Banská Bystrica
8. <Meno a Priezvisko>; e-mail: <....>; telefónne číslo: <....>; Centrum podpory Prešov
9. <Meno a Priezvisko>; e-mail: <....>; telefónne číslo: <....>; Centrum podpory Košice

Príloha č. 4: Zoznam subdodávateľov

|  |  |  |  |  |  |  |  |
| --- | --- | --- | --- | --- | --- | --- | --- |
| poradové číslo |  | meno a priezvisko alebo obchodné meno, resp. názov | adresa pobytu alebo sídlo | IČO alebo dátum narodenia, ak nebolo pridelené IČO | podiel plnenia z dohody v percentuálnom vyjadrení | údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia | kontaktné údaje |
| 1. |  |  |  |  |  |  |  |
| 2. |  |  |  |  |  |  |  |
| 3. |  |  |  |  |  |  |  |
| 4. |  |  |  |  |  |  |  |
| 5. |  |  |  |  |  |  |  |
| 6. |  |  |  |  |  |  |  |
| 7. |  |  |  |  |  |  |  |
| 8. |  |  |  |  |  |  |  |
| 9. |  |  |  |  |  |  |  |
| 10. |  |  |  |  |  |  |  |

Príloha č. 5: Protikorupčná doložka

1. Pre účely tejto Prílohy č. 6 - Protikorupčná doložka sa uvádza Objednávateľ ďalej len ako „MV SR“ a Poskytovateľ, ďalej len ako „Druhá strana dohody“.
2. Strany dohody sa pri plnení tejto dohody zaväzujú striktne dodržiavať platné a účinné právne predpisy vzťahujúce sa ku korupcii a korupčnému správaniu, protiprávnemu ovplyvňovaniu verejných činiteľov, praniu špinavých peňazí a zaväzujú sa zaviesť a vykonávať všetky nevyhnutné a vhodné postupy a opatrenia vedúce k zabráneniu korupcie a korupčnému správaniu.
3. Druhá strana dohody vyhlasuje, že:
4. podľa jej vedomosti u žiadneho z jeho predstaviteľov, zástupcov, zamestnancov, alebo iných osôb konajúcich v jeho mene, nebola v minulosti preukázaná korupcia alebo korupčné správanie.
5. podľa jej vedomostí žiaden z jeho predstaviteľov, zástupcov, zamestnancov, alebo iných osôb konajúcich v jej mene pri poskytovaní plnenia podľa tejto dohody pre MV SR alebo v jej mene na základe tejto dohody, neponúka ani nebude priamo alebo nepriamo ponúkať, dávať, poskytovať, vyžadovať ani prijímať finančné prostriedky alebo akékoľvek iné oceniteľné hodnoty, alebo poskytovať akékoľvek výhody, dary, alebo pohostenia osobe, spoločnosti alebo organizácii alebo zamestnancovi, politickej strane či hnutiu, kandidátovi na politickú nomináciu, osobe, ktorá pôsobí v zákonodarnom, správnom alebo súdnom orgáne akéhokoľvek druhu, alebo v medzinárodnej verejnej organizácii za účelom ovplyvňovať konanie takejto osoby v jej funkcii, s využitím odmeňovania, alebo navádzania k nekorektnému výkonu príslušnej funkcie alebo činnosti akoukoľvek osobou, za účelom získania alebo udržania výhody pri plnení tejto dohody v prospech Druhej strany dohody.
6. V súvislosti s uzavretím a plnením záväzkov na základe tejto dohody sa Druhá strana dohody zaväzuje, že:
7. každá osoba konajúca v jej mene sa zdrží akejkoľvek činnosti, ktorá má povahu korupcie alebo korupčného správania, alebo poskytovania darov ktorémukoľvek zamestnancovi alebo štatutárnemu zástupcovi MV SR alebo im spriazneným osobám alebo osobe konajúcej v mene MV SR, s cieľom urýchliť bežné činnosti MV SR alebo dojednať výhody pre seba alebo inú osobu, ktorá sa podieľa na uzavretí alebo realizácii tejto dohody,
8. v prípade dôvodného podozrenia, že ktorákoľvek fyzická alebo právnická osoba konajúca v jej mene sa priamo alebo cez sprostredkovateľa podieľala na korupcii alebo korupčnom správaní alebo inej protizákonnej činnosti v súvislosti s uzavretím alebo plnením tejto dohody alebo prisľúbila, ponúkla alebo poskytla dar alebo inú nenáležitú výhodu, v očakávaní výhody pri získavaní, zachovávaní či realizácii zmluvných vzťahov s MV SR, Druhá strana dohody bezodkladne oznámi túto skutočnosť príslušnému orgánu, alebo v prípade pochybnosti o okolnostiach takéhoto dôvodného podozrenia túto skutočnosť oznámi na e-mailovú adresu: korupcia@minv.sk.
9. ako ju MV SR upozorní, že má dôvodné podozrenie o porušení ktoréhokoľvek ustanovenia tejto doložky, je Druhá strana dohody povinná poskytnúť potrebnú súčinnosť pri objasňovaní podozrenia, vrátane všetkých potrebných dokumentov. MV SR môže prijať potrebné opatrenia na ochranu svojho dobrého mena. Neposkytnutie súčinnosti na odstránenie tohto dôvodného podozrenia je dôvodom na odstúpenie od tejto dohody. Zároveň akékoľvek preukázané korupčné správanie zo strany Druhej strany dohody alebo porušenie povinností podľa tejto Protikorupčnej doložky sa považuje za podstatné porušenie tejto dohody.
10. ak sa preukáže, že Druhá strana dohody sa priamo alebo cez sprostredkovateľa podieľala na korupcii alebo inej protizákonnej činnosti v súvislosti s uzavretím alebo plnením tejto dohody, MV SR je oprávnené aj bez predchádzajúceho upozornenia odstúpiť od tejto dohody s okamžitou platnosťou bez toho, aby Druhej strane dohody vznikol akýkoľvek nárok zo zodpovednosti za odstúpenie MV SR od tejto dohody, ak nebolo dohodnuté inak. Druhá strana dohody sa zaväzuje, že ak sa preukáže jej porušenie ustanovení tejto doložky, odškodní MV SR v maximálnom možnom rozsahu alebo nahradí náklady vzniknuté v súvislosti s porušením tejto Protikorupčnej doložky.
11. Druhá strana dohody podpisom tejto dohody vyhlasuje, že
12. bola oboznámená s Protikorupčnou politikou MV SR, jej obsahu porozumela a zaväzuje sa ju rešpektovať,
13. nie je v konflikte záujmov vo vzťahu k zamestnancom MV SR, ktorí by mohli ovplyvniť realizáciu podľa tejto dohody.

*Vysvetlenie pojmov:*

* *Korupciou sa rozumie ponúkanie, sľubovanie, poskytnutie, prijatie alebo požadovanie neoprávnenej výhody akejkoľvek majetkovej alebo nemajetkovej hodnoty, konania alebo zdržanie sa konania, priamo alebo cez sprostredkovateľa, v súvislosti s obstarávaním veci všeobecného záujmu alebo v rozpore s platnými právnymi predpismi, ako aj úplatok alebo odmena pre osobu za to, aby konala alebo sa zdržala konania v súvislosti s plnením svojich povinností, výkonom právomocí, povolania alebo funkcie. Pod pojmom korupcia sa rozumie aj zneužitie moci alebo postavenia vo vlastný prospech alebo v prospech iných osôb.*
* *Korupčným správaním sa rozumie konanie poškodzujúce verejný záujem, najmä zneužívanie moci, právomoci, vplyvu či postavenia, navádzanie na takéto zneužitie, klientelizmus, rodinkárstvo, protekcionárstvo, vydieranie, uprednostňovanie osobného záujmu pred verejným záujmom pri plnení služobných alebo pracovných úloh, poskytovanie a prijímanie nenáležitých výhod bez oprávneného nároku na poskytnutie protislužby (tzv. prikrmovanie), sprenevera verejných zdrojov, prejavy, o ktorých je možné odôvodnene predpokladať, že osoba dáva najavo svoj úmysel byť účastníkom korupčného vzťahu.*
* *Spriaznenou osobou sa rozumie blízka osoba podľa § 116 zákona č. 40/1964 Zb. Občiansky zákonník v znení neskorších predpisov; príslušník určitej politickej strany, ktorej je alebo bol zamestnanec členom; fyzická osoba, právnická osoba a ich združenie, s ktorým zamestnanec udržiava alebo udržiaval obchodné styky, alebo ktorého je alebo bol členom; právnická osoba, v ktorej má zamestnanec priamo alebo nepriamo majetkovú účasť alebo osobné prepojenie prostredníctvom blízkych osôb; fyzická osoba a právnická osoba, z ktorej činnosti má zamestnanec prospech; alebo iná osoba, ktorú zamestnanec pozná na základe predchádzajúcich profesijných alebo iných vzťahov a tieto vzťahy medzi zamestnancom a dotknutou osobou vzbudzujú oprávnené obavy o nestrannosť zamestnanca.*
* *Dôvodným podozrením sa rozumie začatie trestného stíhania podľa § 199 zákona č. 301/2005 Z. z. Trestný poriadok v znení neskorších predpisov, resp. podľa § 23 zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov.*
* *Preukázaním sa rozumie právoplatné rozhodnutie príslušného orgánu v merite veci.*
* *Konfliktom záujmov sa rozumie* konflikt medzi verejnou funkciou a súkromnými záujmami verejného činiteľa, keď má verejný činiteľ súkromné záujmy, ktoré by mohli nepatrične ovplyvniť vykonávanie jeho služobných úloh a povinností. Je ním tiež *situácia, v ktorej jednotlivec alebo subjekt, pre ktorý pracuje, je konfrontovaný s výberom medzi povinnosťami a požiadavkami svojho postavenia a vlastnými súkromnými záujmami.* ***Verejným záujmom****sa rozumie záujem,* ktorý prináša majetkový alebo iný prospech všetkým občanom alebo mnohým občanom. *Naproti tomu****osobným záujmom****rozumieme záujem,* ktorý prináša majetkový alebo iný prospech*v prospech toho, kto má právomoc, alebo jemu blízkym osobám.*
* *Vo všeobecnej definícii pod blízkymi osobami rozumieme nielen osoby blízke podľa občianskeho zákonníka, ale aj iné osoby, ktoré majú širší vzťah ako príbuzenský.*
* *Konfliktom záujmov sa rozumie aj* situácia, v ktorej by obchodné, finančné, rodinné, politické alebo osobné záujmy mohli ovplyvniť názor osôb vykonávajúcich svoje povinnosti pre organizáciu.

Príloha č. 6: Opis predmetu zákazky

**Opis predmetu zákazky**